
AFON CERDIN. 


ENGLYNION. 


Cerdin wich a dardda—ar fin rhos : 
Trwy'r wein a'r brwyn yr â 
Gan wenu ar ei gyrfa 
Yn llon o'i dyfroedd da. 


Hi droa wyth o rode 

I falu pob rhyw yde: 

Hi ddyrna'r ŷd ar amser hau 
Mae'n dda ar bob tbymhore. 


'D oes arni fowr o feie 

Ond llifo dros i glanne, 

A dwgyd gwair fy nghyfaill Dai * 
Wrth deithio tuag adre. 


Mae Cerdin yn tarddu o grombil Ralltddu, 
Mae'n myn'd fel y cithrel heibio tŷ ni. 


Neu fel y canlyn :— 


Mae Cerdin yn tarddu o grombil Ralltddu 

O daliwch chi sylw shwt orchest wneith hi— 
Mae'n dyfod i'r Dinas, mae'n dachre i gwaith : 
Mae'n dyrnu a shaffo a chorddi'r un chwaith ; 
Mae'n llifo yn mhellach, gan fyned yn mla'n 

I droi'r Felin Ucha gan weithio blawd mân ; 
Mae'n teithio yn araf, gan lyncu dwy ffos 

I fagu nerth newy” troi Melin Tregrôs. 

Mae Cerdin yn wrol, try'r turban yn chwyrn, 
Mae'n llifo yn erchyll goed deri ag ynn, 

Mae'n teithio'n ddychrynllyd ar ol y gwaith hyn 
I droi olwyn ddyrnu John Davies, Pantgwyn. 
Mae'n cadw naill ochor rhyw dipyn i'r lan 
Troi Melin Pantolwen gael gwneuthur i rhan— 
Ymlwria yn mhellach gan fyned yn mla'n 

At Matti Abercerdin i nyddu y gwlan : 








* David Thomas, Cwmhyar. 

Rhyw dipyn yn mhellach mi dderfydd i thaith, 
Arllwysa i Deifi nol gorphen i gwaith. 

Cerdin a weithiodd trwy'r dyffryn o'r bron. 
Rhown ddiolch o'm calon wrth fadel a hon ! 


(Yr oedd y penillion 'ma yn dop yn Steddfod Bwlchygroes.) 


GAIR I GANU AR DDACHRE DARLITH. 
Tôn—“ Diniweidrwydd.” 
(Blaenor y Gân—David Thomas, Cwmhyar). 


Dyma ddarlith yn cal i dechre 
Ddaw i byth ym cwrddyd mwy 
Nes bo raid ym roddi cyfri 
Wedi gorphen marwol glwy. 
Rho oleuni” i ddarlithio 
A distawrwydd ym boddhau— 
Fel bo'r gynlleidfa i gyd yn teimlo 
Nid dim ond rhyw un neu ddau. 


(* Fel ma gwaetha'r modd fe ath yn dywyll post ar y darlithiwr 'mhen 
pum mynud.) 


PRNILL I WB A GBWRYD YN FAWR GAN Y 
BARDD DLWYD. 


O'r holl flode sydd i weld yn mhobman 
Yn Fronwen mae blodyn cyfan ; 

Wedi dala drwy'r blynydde 

Heb 'r un trip na llithro shwrne. 

Gras a'i dalio nes el adre 

Fry i'r nefodd at y blode. 

PENILL ÂA GANWYD I DDYN YN MYFYRIO AR 





BNGLYNION I GERDIN. 


Mae dyn yn byw bron ar fy mhwys 
O feddwl dwys am englyn ; 

A llawn myfyrdod mae bob dydd 
Ar weithio'r dôn i Gerdin. 


STRAMPE O GAN MARCH GWMBWCH 


John Thomas a fagodd farch cyflym gwir yw 
Gnewn sylw priodol er cadw y rhyw ; 

Gwaith gwell na'r cyffredin yw ceffyl Gwmbwch j 
Rhag iddo'n ddidaro i adael y trwch : 

Mae'n drotiwr rhagorol, llawn cystal a'i dad 

Yn Aeron fe gurodd geffyle'r holl wlad, 

Mae bechgyn y trotin yn wylltion o'u co” 

Wrth golli y rasis ar ddwarnod y Show. 

Top Gwalia mae'n debyg odd y ceffyl coch glân, 
Diail ei gyflymdra yn ol ag yn mlan; 

O! 'r Cymro twymgalon rho'd gwstwm i'r march 
Os talu bunt gryno, trwy hyny cei barch, 

Cei ebol o'r glana yn dâl am dy waith 

A phleser o'r cwbwl cyn diwedd dy daith ; 

Daw porthmyn o Loyger i'w brynu i fyn'd bant 
Ymloni mae'r ffermwyr a'r gwragedd a'r plant ; 
Chwi dalwch y rhenti a'r degwm a'r dreth, 
Ymdrechwch eich gore i wneud cynyg o'r peth. 
Bydd Enoc ne Shaci yn arwen y march 
Ymddygwch. yn serchog—i'r ddou rhoddwch barch. 





Nol magu yr ebol yn geffyl pert iawn 

Cei gan punt am dano a'th goden yn llawn ; 
Shwrle cyffredin a chadarn y carn 

Yn sathru'r palmentydd wrth deithio yn sarn. 
Trotting Comet oedd ei enw 

Gwyliwch rhag anghofio hwnw : 

Ceffyl gwerthfawr i wlad Gomer 

Rhed yn gywir yn ei gyfer— 

Whip na spardyn nid oedd eisie 

Cadw mlan a'r ceffyl gore ; | 
Buddugolieth oedd ei amcan 

Rhed yn union nol ei anian. 

Bardd Llwyd a'i Cant. 


